wickkiey/tamil-wikipedia-chunked huggingface dataset:
# சமற்கிருத ஆதிக்கம் (நூல்)

## கட்டுரைகளும் ஆக்கியோரும்

1. பண்பாடு சமற்கிருதமயமாக்கப்படுதல்--முனைவர் க. த. திருநாவுக்கரசு
1. நமது பண்பாடு சமற்கிருதமயமாக்கப்பட்டமை--தி.வை. சொக்கப்பா
1. தமிழ் முப்பால் மரபும் வடமொழி நாற்பால் மரபும்--முனைவர் தி.முருகரத்தனம்
1. தமிழர் திருவிழாக்கள் சமற்கிருதமயமாக்கப்பட்டமை-திருக்கார்த்திகையும் தீபாவளியும்--முனைவர் தமிழண்ணல்
1. சமற்கிருத மயமாக்கப்பட்ட தமிழிலக்கணம்--பெ.திருஞானசம்பந்தன்
1. தமிழ்ச் சொற்கள் சமற்கிருதமயமாக்கப்பட்டமை-தமிழ் அரசு--முனைவர் தமிழண்ணல்
1. கணக்கு வழக்கு எங்கே?--இராம.சுப்பிரமணியன்
1. தமிழ்ச் சித்தர்கள் இலக்கியங்களில் வடமொழி ஆட்சி --முனைவர் இரா. மாணிக்கவாசகம்
1. தமிழ்மொழியில் வடசொற்கள் புகுந்தமை --முனைவர் சி. பாலசுப்பிரமணியன்
1. சமுதாய வாழ்வில் வடமொழி மேலாண்மை--முனைவர் பொற்கோ
1. இசை, ஆடற்கலைகள் சமற்கிருத மயமாக்கப்பட்டமை--ப.தண்டபாணி
1. இசையுலகில் வடமொழி ஆதிக்கம்--முனைவர் சேலம் எஸ் செயலட்சுமி
1. சித்த மருத்துவத்தில் வடமொழிக் கலப்பு--முனைவர் ப.சிற்சபை
1. சமயப் மெய்ப்பொருளியல்களில் சமற்கிருதம்--முனைவர் தெ. ஞானசுந்தரம்
1. சைவ சமயமும் மெய்ப்பொருளியலும் சமற்கிருதமயமாக்கப்பட்டமை --எஸ்.கெங்காதரன்
1. தமிழர் சமய நெறிகள் சமற்கிருதமயமாக்கப்பட்டமை--மதுரை குரு மகாசன்னிதானம்
1. வேத மொழியும் பேத மொழியும்--கரூர் பி.ஆர்.குப்புசாமி
1. சமுதாய வாழ்வும் சமற்கிருத மயமாக்கப்பட்ட கல்வி அறிவும் --கு. வெ. கி. ஆசான்
1. சமுதாய வாழ்க்கை சமற்கிருதமயமாக்கப்பட்டமை--தி.இராமதாஸ்
1. சங்க அரசியல் சமற்கிருதமயமாதல் --திருமதி மீனாட்சி முருகரத்தனம்
1. தமிழக வரலாற்றில் ஆரியம் விளைத்த அழிவுகள் --பேராசிரியர் ந. க. மங்கள முருகேசன்
1. நில உரிமைகளில் சமற்கிருத வழக்கு--முனைவர் அ. இராமசாமி
1. தந்தை பெரியார் கருத்தரங்க தொடக்க உரை--முனைவர் வ. ஐ. சுப்பிரமணியம்
1. தலைமை உரை--நீதியரசர் பி.வேணுகோபால்
1. முனைவர் மா. நன்னன் அறிமுகவுரை
1. மானமிகு கி. வீரமணி வரவேற்புரை
# சமற்கிருத ஆதிக்கம் (நூல்)

## சான்று

- சமற்கிருத ஆதிக்கம், நூல்-திராவிடர் கழக (இயக்கம்) வெளியீடு, வேப்பேரி, சென்னை-600007  
- சமற்கிருத ஆதிக்கம் , Online Public Access Catalog (OPAC), கன்னிமாரா பொது நூலகம்
# மதுரை முனியாண்டி விலாஸ்

**மதுரை முனியாண்டி விலாஸ்** தமிழ்நாட்டில் புகழ்பெற்ற அசைவ உணவங்களில் ஒன்றாகும். தமிழ்நாடு, மதுரை மாவட்டம் திருமங்கம் வட்டம் பகுதியில் இருக்கும் வடக்கம்பட்டி கிராமத்தினைச் சேர்ந்த சுப்பா நாயுடு என்பவர் காரைக்குடியில் 1935ல் முனியாண்டி விலாஸ் என்ற பெயர் முதன்முதலாக உணவகம் தொடங்கினார். இதற்கு முனியாண்டி தெய்வம் கனவில் வந்து "அன்னம் விற்று பிழைப்பு நடத்துக" என்று அருள் வழங்கியமை காரணமாகக் கூறப்படுகிறது. இவ்வுணவகத்தின் கிளைகள் தற்போது தமிழ் நாடு முழுவதும் உள்ளன.
# மதுரை முனியாண்டி விலாஸ்

## தோன்றிய வரலாறு

வடக்கம்பட்டி கிராமத்தில் ஊரில் கடுமையான பஞ்சம் ஏற்பட்ட நிலையில் இந்த ஊரைச் சேர்ந்த நாயுடு, ரெட்டியார் சாதியினர் மாற்றுத் தொழிலைத் தேடத் தொடங்கினர். அப்போது இந்த ஊரைச் சேர்ந்த சுப்பா நாயுடு என்பவர் அசைவ உணவகம் ஒன்றை நடத்தத் திட்டமிட்டார். 1934 ஆம் ஆண்டில் இவர் இந்த ஊர் மக்களின் தெய்வமாக இருந்த முனியாண்டி சுவாமி பெயரில் ஒரு உணவகத்தைத் தொடங்கினார். அவரைத் தொடர்ந்து இந்த ஊரிலிருந்த பலர் தமிழ்நாட்டின் பல்வேறு பகுதிகளுக்கு இடம் பெயர்ந்தனர். அங்கு இவர்கள் உணவகங்களைத் தொடங்கினர். இந்த உணவகங்களுக்கு அவர்கள் முனியாண்டி விலாஸ் என்றே பெயரிட்டனர்.
# மதுரை முனியாண்டி விலாஸ்

## உணவக அமைப்புகள்

முனியாண்டி விலாஸ் உணவகம் வைக்க விருப்பப்பட்டவர்கள் இந்த வடக்கம்பட்டியிலிருக்கும் முனியாண்டி கோவிலில் பூசைகள் செய்து அனுமதி கேட்பதுடன் இதற்காகக் கோவிலில் உணவகப் பெயரை ஊருடன் சேர்த்துப் பதிவும் செய்து கொள்கிறார்கள். இந்தக் கோவிலில் பதிவு செய்து கொண்ட உணவகங்களுக்கான அமைப்பின் நன்கொடையுடன் வருடம் தோறும் ஜனவரி 3 ஆம் வாரம் இந்தக் கோயிலின் திருவிழா சிறப்பாகக் கொண்டாடப்படுகிறது. இதில் நாயுடு, ரெட்டியார் சாதியினர்களிடையே ஏற்பட்ட சில பிரிவினைகளின் காரணத்தால் இந்தக் கோவில் மூன்றாகப் பிரிவினை ஏற்பட்டு வடக்கம்பட்டி, அச்சம்பட்டி, புதுப்பட்டி என்கிற மூன்று முனியாண்டி சுவாமி கோயில்களும் அந்தக் கோவிலின் பெயர்களில் உணவகம் மூன்று அமைப்புகளின் கீழ் பிரிந்து போய் விட்டன. இருப்பினும் உணவகங்களுக்கு “மதுரை முனியாண்டி விலாஸ்” என்கிற பெயரை வைக்கின்றனர்.
# மதுரை முனியாண்டி விலாஸ்

## வேற்று மதத்தினர்

தமிழ்நாட்டின் பல்வேறு ஊர்களில் மதுரை முனியாண்டி விலாஸ் உணவகம், மதுரை மாவட்டம் வடக்கம்பட்டி பகுதியைச் சேர்ந்த நாயுடு, ரெட்டியார் சாதியினரால் மட்டும் முன்பு நடத்தப்பட்டு வந்தது. ஆனால் இந்த உணவகம் இவர்களால் பிற சாதியினர் மற்றும் மதத்திற்கு விற்கப்பட்டு விட்ட நிலையில், வாங்கியவர்கள் பெயர் மாற்றமின்றி மதுரை முனியாண்டி விலாஸ் என்கிற பெயரில் தொடர்ந்து உணவகங்களை நடத்தி வருகின்றனர். இந்த உணவகங்களுக்கான அமைப்பில் உறுப்பினராகவும் தொடர்ந்து இருந்து வருவதுடன் முனியாண்டி சுவாமி கோயில் விழாவிற்கு நன்கொடைகளையும் வழங்கியும் வருகின்றனர். தேனி மாவட்டம், போடிநாயக்கனூரில் இருந்த மதுரை முனியாண்டி விலாஸ் உணவகத்தை இசுலாமிய மதத்தைச் சேர்ந்த ஒருவர் விலைக்குப் பெற்று அதே பெயரில் தொடர்ந்து நடத்தி வருகிறார்.
# மதுரை முனியாண்டி விலாஸ்

## முனியாண்டி கோயில் திருவிழா

ஒவ்வொரு ஆண்டும் தை மாதம் 2 ஆம் வெள்ளிக்கிழமையில் வடக்கம்பட்டியில் அமைந்துள்ள முனியாண்டி கோயிலில் திருவிழா நடைபெறுகிறது. இதில் மதுரை முனியாண்டி விலாஸ் உணவகம் நடத்தும் அனைவரும் கலந்து கொள்கிறார்கள். இவ்விழாவில் முனியாண்டிக்கு பிரியாணி படைத்து, பக்கதர்களுக்குப் பிரசாதமாக வழங்குகிறார்கள்.
# சிட்டா

தமிழ்நாட்டில் வருவாய்த்துறை நிர்வாக அமைப்பின் கீழ்நிலை நிர்வாக அமைப்பாக வருவாய் கிராம நிர்வாகம் இருக்கிறது. இவ்வமைப்பு, அந்தந்த வட்டாட்சியர் தலைமையில், அவருடைய வழிகாட்டுதலின் கீழ் செயல்படுகிறது. மேலும் இது, குறிப்பிட்ட எல்லை வரையறைக்கு உள்ளான நிலப் பரப்பினைக் கொண்டு இயங்குகின்ற நிர்வாக அமைப்பாக உள்ளது. இவ்வாறு குறிப்பிட்டப் பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி அமைக்கப்பட்ட வருவாய் கிராம நிர்வாக நில உடைமையை குறிக்கும் முக்கிய ஆவணமாக இருப்பது, **"சிட்டா"** ஆகும்.
# சிட்டா

## முதன்மை ஆவணம்

வருவாய்க் கிராமங்களில் உள்ள நிலங்களின் நில உடைமையாளர்களின் மொத்தத் தொகுப்பான, கிராம நிர்வாக அலுவலரால் பராமரிக்கப்படும் ஒரு முக்கிய ஆவணமாகும். சிட்டாவில் அந்த வருவாய் கிராமத்தின் நில உடைமையாளர்களின் பெயர்கள் அகர வரிசைக்கிரமமாகவும், ஏறுமுறையில் பட்டா எண் வழங்கப்பட்டு எழுதப்பட்டிருக்கும். ஒவ்வொரு நில உடைமையாளருக்கும் அந்த வருவாய் கிராமத்தில் நன்செய் (நஞ்சை) நிலங்கள், புன்செய் (புஞ்சை) நிலங்கள், என ஒவ்வொரு நிலத் துண்டின் பரப்பு, பரப்புக்குரிய நில வரி முதலியன குறிக்கப்பட்டிருக்கும்.
# சிட்டா

## பராமரிப்பு

**"சிட்டா"** கிராம நிர்வாக அலுவலரால் பராமரிக்கப்படும். நில உடைமை மாறும்போது, மாற்றம் குறித்து வட்டாட்சியர் அலுவலகத்திலிருந்து வரப்பெற்ற நில உரிமை மாற்ற உத்திரவின்படி தக்க மாறுதல் செய்து, உத்திரவு எண், உத்திரவு நாள் முதலியனவற்றைப் பதிவு செய்து கிராம நிர்வாக அலுவலரின் சுருக்கொப்பம் மற்றும் நாள் இடப்பட்டிருக்கும். 10 ஆண்டுகளுக்கு ஒருமுறை வரிசைக்கிரமமாக புதிதாக உரிய மாற்றங்களுடன் எழுதி வட்டாட்சியரின் ஒப்புதலுக்குப் பின் கிராம நிர்வாக அலுவலரால் பராமரிக்கபறுதல்  
தமிழ்நாட்டில் வருவாய்த்துறையின் நில உடைமை ஆவணங்கள் அனைத்தும் தற்போது கணினி மயமாக்கப்பட்டுள்ளது. நில உடைமையாளர்கள் தங்களது நிலத்தின் விபரங்களின் பதிவுகள் வேண்டினால், முன்பு போல் கிராம நிர்வாக அலுவலரால் வழங்கப்படாமல் வட்டாட்சியர் அலுவலகத்தில் உள்ள தகவல் அலுவலகத்தில் உரிய கட்டணங்கள் செலுத்துவதின் மூலம் பெற்றுக்கொள்ளலாம்.
# சிட்டா

## இதையும் பார்க்க

- மாவட்ட வருவாய்த்துறை அமைப்பு
# சிட்டா

## வருவாய்த்துறை இணையதளம்

- தமிழ்நாடு அரசின் வருவாய்த்துறைக்கான இணையதளம்
# மூன்றாம் ஜெகதேகமல்லன்

**மூன்றாம் ஜெகதேகமல்லன்** (Jagadhekamalla III ஆட்சிக்காலம் கி.பி. 1164-1183 ) என்பவன் ஒரு மேலைச் சாளுக்கிய மன்னனாவான். மூன்றாம் தைலப்பனுக்குப் பின் ஆட்சிக்குவந்தவன். இவனுடைய ஆட்சி காளச்சூரிய அரசன் இரண்டாம் பிஜ்ஜலா என்பவனின் கட்டுப்பாட்டின் கீழ் இருந்தது.
# மூன்றாம் ஜெகதேகமல்லன்

## மேற்கோள்

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# ஓட்டங்காடு மாரியம்மன் கோயில்

திருக்கோயிலாய பரம்பரை தருமபுரம் ஆதீனத்திற்கு சொந்தமான திருக்கடையூர் அமிர்தகடேஸ்வர சுவாமி தேவஸ்தானத்தை சேர்ந்த இக்கோயிலில் குடிகொண்டிருக்கும் அன்னை சீதளாதேவி மாரியம்மன் ஓட்டங்காடு மற்றும் அதனை சுற்றியுள்ள பல்வேறு கிராம மக்களின் ஒருமித்த இஷ்ட தெய்வமாகவும் பல்வேறு வெளியூர் மக்களுக்கு குலதெய்வமாகவும் விளங்கி வருகிறாள்.  
மயிலாடுதுறை மாவட்டம், தரங்கம்பாடி தாலுக்கா உள்ள ஓட்டங்காடு கிராமத்தில் மாரியம்மன் கோவில் அமைந்துள்ளது.
# ஓட்டங்காடு மாரியம்மன் கோயில்

## தலவரலாறு

இக்கோயிலுக்கு அதிகாரபூர்வமான தலவரலாறு எதுவும் இல்லையென்றாலும் சுற்றுப்பகுதி கிராமங்களில் அம்மனை பற்றி ஒரு கதை வழங்கி வருகிறது. அது என்னவென்றால் வெகுகாலத்திற்கு முன்பு ஒருநாள் அன்னை மாரியம்மன் மூதாட்டி வடிவம் கொண்டு இப்பகுதியில் நடந்து வந்து கொண்டிருந்தாராம். அப்பொழுது அருகில் இருக்கும் கண்ணங்குடி எனும் கிராமத்தில் ஒரு பண்ணையார் தன் கரும்பு தோட்டத்தில் சாறுபிழிந்து காய்ச்சி ஆட்களை வைத்து வெல்லம் தாயரித்து கொண்டிருந்தாராம். அங்கு சென்ற மூதாட்டி வடிவில் இருந்த அம்மன் மிகவும் தாகமாக இருக்கிறது ஒருக்குவளை கரும்புசாறு வேண்டுமென்று கேட்கவே பண்ணையார் கடுமையாக வசைமாரி பொழிந்து காலையிலேயே பிச்சை எடுக்க வந்துவிட்டாயா? என்று மூதாட்டியை விரட்டி விட்டாராம். அந்த மூதாட்டி சென்ற சிறிது நேரத்தில் அங்கு வேலை செய்து கொண்டிருந்த ஆட்கள் அனைவரும் செயலற்று போய் சிலையாக நின்று விட்டனராம். திடுகிட்ட பண்ணையார் சற்று முன்புவந்த மூதாட்டி ஏதோ தெய்வமோ பூதமோ தெரியவில்லை அவரை அவமதித்த காரணத்தால் தான் தனது ஆட்கள் இவ்வாறு நிற்கின்றனர் போலும் என்று உணர்ந்து குடம் நிறைய கரும்புசாறு எடுத்துக்கொண்டு மூதாட்டி சென்ற வழியே ஓடினாராம். சிறிது நேரத்தில் ஒட்டர் எனும் இனக்குழுவை சேர்ந்த மக்கள் தங்கியிருந்த காட்டு பகுதியை அடைந்தவர் அங்கு மாடுமேய்த்துக்கொண்டிருந்த சிறுவர்களிடம் மூதாட்டி எவரேனும் வந்தாரா? என்று விசாரித்தார். அந்த சிறுவர்கள் ஆமாம் ஐய்யா இங்கு ஒரு பாட்டி வந்தாங்க களைப்பா இருக்கு இந்த இடத்த கொஞ்சம் சுத்தம் பண்ணி கொடுங்க நான் உக்காரணும் என்று கேட்டாங்க, நாங்களும் சுத்தம் பண்ணி கொடுத்தோம் தரையில உக்காந்த பாட்டி பூமிய பொளந்துகிட்டு கீழ போயிட்டாங்க. இந்த இடம் மறுபடியும் பழைய மாதிரி ஆயிட்டுது. என்று தங்களுக்கு நிகழ்ந்த அதிசயத்தை கூறவே ஆடிப்போன பண்ணையார் தன்னை மன்னித்து விடும்படி அங்கேயே அழுது புரண்டிருக்கிறார். உடனே மூதாட்டி வடிவில் இருந்த அம்மன் மீண்டும் தோன்றி சுயரூப தரிசனம் தந்து. இந்த பகுதி பிடித்து போனதால் இங்கு கோயில் கொள்ள எண்ணினோம். எனக்கொரு மாடக்கோயில் கட்டி வழிபடு, இந்த பகுதி மக்களுக்கு கிராமதேவதையாக இருந்து அருள் பாலிப்பேன் என்று கூறி மறைந்தாராம். பிறகு அந்த பண்ணையார் ஒரு மாடக்கோயிலை அமைத்து வழிபட்டாராம்.
# ஓட்டங்காடு மாரியம்மன் கோயில்

## கோயிலின் பழமை

இந்த பகுதியில் வசிக்கும் நூறு வயதை நெருங்கிய கிழவர் ஒருவரிடம் விசாரித்த பொழுது அவருடைய தாத்தா காலத்தில் கூட ஓட்டங்காடு கோயிலில் தீமிதி நடந்தது எனக்கூறியுள்ளார். மேலும் ஆலயத்தின் உள்ளே அமைக்க பட்டிருக்கும் அம்மனின் திருவுருவம் தேய்ந்து போய் பழமையாக இருப்பதிலிருந்து ஆலயத்தின் பழமையை அறிய முடியும் என்றாலும் கோயிலுக்கு எழுதப்பட்ட வரலாறு ஏதும் இருப்பதாக அறிய முடியவில்லை. பிற்காலத்தில் தருமை ஆதின ஆட்சிக்கு வயப்பட்ட இவ்வாலயம் நூதனமாக கட்டபெற்றுள்ளது.
# ஓட்டங்காடு மாரியம்மன் கோயில்

## திருவிழா

எல்லா மாரியம்மன் கோயிலிலும் ஆடி சித்திரை மாதங்களில் விழா நடக்கும் என்றாலும் ஓட்டங்காடு ஆலயத்தில் பங்குனி மாதம் திருவிழா நடக்கிறது. பங்குனி மாதம் முதல் வெள்ளியன்று அம்மனுக்கு காப்புக்கட்டி மூன்றாம் வெள்ளியன்று தீமிதி உற்சவம் நடக்கிறது. மாதத்தின் இரண்டாம் வெள்ளிக்கிழமை அன்று துவங்கி தீமிதி அன்று வரை இரவு நேரங்களில் அம்மன் வீதியுலா வறுகிறார். குறிப்பாக அருகிலுள்ள கீழ்மாத்தூர், வாழ்க்கை, வள்ளுவபுள்ளி, கண்ணங்குடி, வெள்ளத்திடல், போன்ற கிராமங்களுக்கு முறையே ஒருநாள் எழுந்தருளும் அம்மனுக்கு அந்தந்த கிராம மக்கள் வானவேடிக்கையுடன் ஆட்டுகெடா வெட்டி பலியிட்டு தங்கள் பக்தியை வெளிபடுத்துகின்றனர். சுற்று பகுதிமக்கள் அல்லாமல் பல்வேறு வெளியூர் மக்களுக்கு குலதெய்வமாகவும், கண்கண்ட பேசும் தெய்வமாகவும் அன்னை விளங்குவதால் மிகுந்த பிரசித்தி பெற்ற கோயிலாக ஓட்டங்காடு சீதளாதேவி மாரியம்மன் ஆலயம் விளங்கி வருகிறது.
# ஓட்டங்காடு மாரியம்மன் கோயில்

## அமைவிடம்

மயிலாடுதுறையிலிருந்து செம்பனார்கோயில் வழியே செல்லும் 23 என்ற பேருந்திலும் 387 என்ற அரசு பேருந்திலும் சென்றால் ஆலயத்தினை அடையலாம். மேலும் திருக்கடையூருக்கு மேற்கே செல்லும் கீழ்மாத்தூர் பாதையில் ஐந்து கிமீ பயணித்தாலும் ஆலயத்தினை அடையலாம்.
# பார்க் ஹ்யத்ட் சென்னை

**பார்க் ஹயாத் ஹோட்டல் (சென்னை)** (Park Hyatt Chennai) இந்தியாவின் சென்னையிலுள்ள ஒரு ஐந்து நட்சத்திர ஹோட்டல் ஆகும். இது சென்னையின் கிண்டியில் அமைந்துள்ளது. இது அக்டோபர் 1, 2012 இல் திறக்கப்பட்டது. பார்க் ஹயாத்தின் ஹோட்டல்களின் வரிசையில் இது 30 வது ஹோட்டல் ஆகும். குளோபல் ஹயாத் கார்பரேஷன் நிறுவனத்தினால் இந்த ஹோட்டல் நிர்வகிக்கப்படுகிறது.
# பார்க் ஹ்யத்ட் சென்னை

## வரலாறு

விஜய் மஹ்டனே எனும் தொழிலதிபரால் இந்த ஹோட்டல் கட்டப்பட்டது. இவர் அம்பத்தூரில் உள்ள துணி வியாபாரத்தின் உரிமையாளர் ஆவார். தனது வணிகத்தினைப் பல்வகைப்படுத்தும் நோக்கில் ஹோட்டல் வணிகம், தகவல் தொழில்நுட்பக் கட்டிடங்கள் மற்றும் குடியிருப்பு பகுதிகளை, அம்பத்தூர் அபிவிருத்தியாளர்களின் உதவியுடன் கட்டினார். இந்த ஹோட்டலைக் கட்டியது மஹ்டனேவாக இருந்தாலும், இதன் நிர்வாக செயல்பாடுகளை ஹயாத் குழுதான் கவனித்து வருகிறது. இது அக்டோபர் 1, 2012 இல் தொடங்கப்பட்டது. 2013 ஆம் ஆண்டிற்கான சிறந்த அறிமுக ஹோட்டலுக்கான *ஆண்டின் சிறந்த புது ஹோட்டல்* விருதினைப் பெற்றது. ஹோட்டல் முழுவதும் இந்தியத் துணிகளால் அலங்கரிக்கப்பட்டுள்ளது.==
பார்க் ஹயாத் ஹோட்டல் (சென்னை), ஆளுநர் இருப்பிடத்திற்கு அடுத்ததாக அமைந்துள்ளது, கிண்டி வனப்பாதுகாப்புடன் இணைந்துள்ளது. ஹோட்டலில் இருந்து பார்த்தசாரதி கோவில் 11 கிலோ மீட்டர் தொலைவிலும், அஷ்டலக்ஷ்மி கோவில் 9 கிலோ மீட்டர் தொலைவிலும், கபாலீஸ்வரர் கோவில் 10 கிலோ மீட்டர் தொலைவிலும், சாந்தோம் கதீட்ரல் பசிலிக்கா 11 கிலோ மீட்டர் தொலைவிலும், எலியட்ஸ் கடற்கரை 9 கிலோ மீட்டர் தொலைவிலும், மெரினா கடற்கரை 13 கிலோ மீட்டர் தொலைவிலும், எழும்பூர் அருங்காட்சியகம் 10 கிலோ மீட்டர் தொலைவிலும், செயின்ட் ஜார்ஜ் கோட்டை 14 கிலோ மீட்டர் தொலைவிலும், வள்ளுவர் கோட்டம் 8 கிலோ மீட்டர் தொலைவிலும் மற்றும் தக்ஷினா சித்ரா 7 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்கள் சுற்றிப் பார்க்க உகந்தவை.
# பார்க் ஹ்யத்ட் சென்னை

## போக்குவரத்து இடங்கள்

ஹோட்டலுக்கு அருகே அமைந்துள்ள போக்குவரத்து வசதிகள்:
அண்ணா சர்வதேச மற்றும் உள் நாட்டு விமான நிலையம் – 9 கிலோ மீட்டர்
சென்னை சென்ட்ரல் ரயில் நிலையம் – 15 கிலோ மீட்டர்
கோயம்பேடு பேருந்து நிலையம் – 14 கிலோ மீட்டர்
# சிதம்பர ரகசியம்

**சிதம்பர ரகசியம்** என்பது சைவ சமயம் சார்ந்த இந்துக்களின் நம்பிக்கையாகும். சிதம்பரம் நடராசர் கோயிலில் உள்ள சிவன் சிலைக்கு அருகில் இருப்பதாக கூறப்படுகிறது.
# சிதம்பர ரகசியம்

## நம்பிக்கைகள்

- நடராசர் ஆடிக்கொண்டிருக்கும் ஆனந்த தாண்டவம் என்ற கோலம் அண்ட நடனம் (cosmic dance) என்று பல வெளிநாட்டு அறிஞர்களால் அழைக்கபடுவதாக கூறப்படுகிறது.
- பஞ்சபூதங்களில் ஆகாயத்தைக் குறிக்கும் இத்தலத்தில் உருவமும், அருவமும் இணைந்து அருவுருவமாக காட்சியளிப்பதை மூடிய திரைகளில் உள்ளபோதும் பக்தியினால் மட்டுமே தரிசிக்க முடியும் என்ற கருத்தும் நிலவுகிறது.
# ஜனபட லோகா

**ஜனபட லோகா ** , "நாட்டுப்புற உலகம்" , "நாட்டுப்புற பண்பாட்டு உலகம்" என்பது கன்னட கிராமிய கலையில் குறிப்பிடத்தக்க ஓரிடமாகும். இது கர்நாடகா ஜனபட பரிசத்தின் ஓர் பிரிவாகும். இந்தியாவில் கர்நாடகா மாநிலத்தில் ராம்நகர மாவட்டத்தில் பெங்களூரு- மைசூர் நெடுஞ்சாலையில் 53 கிலோ மீட்டர் தொலைவில் அமைந்துள்ளது.
# ஜனபட லோகா

## வரலாறு

1979ஆம் ஆண்டு மார்ச் மாதம் 21ஆம் தேதி கர்நாடகா ஜனபட பரிசத் உருவாக்கப்பட்டது.. .
# விசுமா புத்ரா

**விசுமா புத்ரா** (மலாய்: *Wisma Putra*; ஆங்கிலம்: (*Wisma Putra*) (**MOF**) என்பது மலேசியாவின் வெளியுறவு அமைச்சை குறிப்பிடும் சொல் (*Metonym*) ஆகும். அதே வேளையில், புத்ராஜெயாவில், அமைக்கப்பட்டு இருக்கும் மலேசிய வெளியுறவு அமைச்சகத்தின் வளாகமும் (*Ministry of Foreign Affairs complex*), விசுமா புத்ரா என்றே அழைக்கப் படுகிறது.  
மலாய் மொழியில் *விசுமா* (*Wisma*) என்றால் மாளிகை அல்லது பெரும் கட்டடம்; *புத்ரா* (*Putra*) என்றால் மண்ணின் மைந்தர் என்று பொருள்படும். மலேசியக் கூட்டரசு அரசாங்கத்தின் நிர்வாகத் தலைநகரமாக விளங்கும் புத்ராஜெயாவில், விஸ்மா புத்ரா வளாகம் அமைந்து உள்ளது.
# விசுமா புத்ரா

## பொது

இந்த விசுமா புத்ரா வளாகம், 170 மில்லியன் ரிங்கிட் செலவில் உருவாக்கப்பட்டது. 2001 செப்டம்பர் 17-ஆம் தேதி, மலேசியாவின் முன்னாள் பிரதமர் துன் மகாதீர் பின் முகமது அவர்களால், அதிகாரப்பூர்வமாகத் திறந்து வைக்கப்பட்டது.
# விசுமா புத்ரா

## வரலாறு

மலேசிய வெளியுறவு அமைச்சை உருவாக்கும் திட்டம் 1956-ஆம் ஆண்டிலே தொடங்கியது. 1955-ஆம் ஆண்டு, மலாயாவின் முதல் கூட்டரசு தேர்தல் நடந்து முடிந்ததும், துங்கு அப்துல் ரகுமான் (*Tunku Abdul Rahman Putra Al-Haj*) அவர்களின் அலுவலகத்திலேயே மலேசிய வெளியுறவு அமைச்சு அமைக்கப்பட்டது. அப்போது அந்த அமைச்சு, மலாயா கூட்டரசின் மலேசிய வெளி உறவுகள் அமைச்சு (*Ministry of External Affairs*) என்று அழைக்கப்பட்டது.  
மலேசிய வெளியுறவு அமைச்சு அமைக்கப்பட்டதும், பிரிட்டன், ஆஸ்திரேலியா ஆகிய நாடுகளுக்கு 11 பேர் முதன்முறையாக தூதர்வழிப் பயிற்சிகளுக்கு அனுப்பி வைக்கப்பட்டனர். பின்னர், இவர்களில் சிலர் உலக நாடுகளுக்கு மலாயாவின் தூதர்களாக நியமிக்கப்பட்டனர்.
# விசுமா புத்ரா

## வரலாறு

### புத்ராஜெயாவிற்கு இடமாற்றம்

அதன் பின்னர், 1966-ஆம் ஆண்டு, மலாயாவின் வெளிவிவகார அமைச்சு (*Ministry of External Affairs*) என்பது மலேசிய வெளியுறவு அமைச்சு (*Ministry of Foreign Affairs*) என்று பெயர் மாற்றம் கண்டது. கோலாலம்பூர், புக்கிட் பெட்டாலிங் எனும் இடத்திற்கு இடப்பெயர்வும் செய்யப்பட்டது.  
அப்போது இருந்து, மலேசிய வெளியுறவு அமைச்சு, இன்று வரையில் விசுமா புத்ரா என்று அழைக்கப்படுகிறது. இதற்கிடையில், 2001 செப்டம்பர் 17-ஆம் தேதி, புத்ராஜெயாவிற்கு நிரந்தரமாக இடம் மாறியது.  
மலேசியாவின் முதல் தூதரகங்கள் லண்டன், வாஷிங்டன், கான்பெரா, நியூயார்க், புதுடில்லி, ஜகார்த்தா, பாங்காக் ஆகிய நகரங்களில்தான் அமைக்கப்பட்டன. 1963-ஆம் ஆண்டில் 14 நாடுகளில் தூதரகங்கள் தோற்றுவிக்கப்பட்டன. 1966-இல், அதுவே 21 நாடுகளாகின. இப்போது, 112 நாடுகளில் மலேசியாவின் தூதரகங்கள் செயல்பட்டு வருகின்றன.
# அதிக வசூல் ஈட்டிய தமிழ்த் திரைப்படங்களின் பட்டியல்

**அதிக வசூல் ஈட்டிய தமிழ் திரைப்படங்களின் பட்டியல்** என்பது தமிழ் மொழியில், இந்தியாவின் தமிழகத்தில், குறிப்பாக சென்னையில், இலங்கை, மலேசியா, சிங்கப்பூர், கனடா ஆகிய நாடுகளிலிருந்து வெளியாகும் தமிழ்த் திரைப்படங்களில் அதிக வசூல் ஈட்டிய திரைப்படங்களின் பட்டியல் ஆகும். இந்த விபரங்கள் அதிகாரப்பூர்வமாக அறிவிக்கப்பட்ட விபரங்கள் இல்லை என்றாலும், இவை நம்பத்தகுந்த ஆதாரங்களிலிருந்து பெறப்பட்டுள்ளன.
# அதிக வசூல் ஈட்டிய தமிழ்த் திரைப்படங்களின் பட்டியல்

## அதிக வசூல் ஈட்டிய திரைப்படங்கள்

*இந்த வண்ணத்தில் தெரிவது* <span>&nbsp;&nbsp;&nbsp;&nbsp;&nbsp;</span> *தற்போது திரையரங்குகளில் ஓடிக்கொண்டிருக்கும் திரைப்படமாகும்.*  
| † | இச்சுட்டி குறிப்பது அதன் மொழிமாற்றப்பட்ட பதிப்பின் வருவாயையும் சேர்த்ததாகும் | } |
| --- | --- | --- |  
| இடம் | திரைப்படம் | ஆண்டு | தயாரிப்பகம் | மொத்த வருவாய் | சான்று |
| --- | --- | --- | --- | --- | --- |
| 1 | பாகுபலி 2 | 2018 | ஆர்கா மீடியா வேர்க்ஸ் | 1,810 கோடி |  |
| 2 | 2.0 | 2018 | லைக்கா தயாரிப்பகம் | 1199.7 கோடி |  |
| 3 | பாகுபலி 1 | 2015 | ஆர்கா மீடியா வேர்க்ஸ் | 650 கோடி |  |
| 4 | பொன்னியின் செல்வன் - 1 | 2022 | லைகா புரொடக்சன்ஸ் மெட்ராஸ் டாக்கீஸ் | 650 கோடி |  |
| 5 | சாஹோ | 2019 | யூவி கிரியேஷன்ஸ் | 433 கோடி |  |
| 6 | எந்திரன் | 2010 | சன் பிக்சர்ஸ் | 326 கோடி |  |
| 7 | விசுவாசம் | 2019 | சத்ய ஜோதி பிலிம்ஸ் | 311 கோடி |  |
| 8 | மாஸ்டர் | 2021 | எக்ஸ்பி பிலிம் கிரீடோர்ஸ் | 210 கோடி |  |
| 9 | கபாலி | 2016 | வி கிரியேஷன்ஸ் | 286 கோடி |  |
| 10 | மெர்சல் | 2017 | தேனாண்டாள் படங்கள் | 260 கோடி |  |
| 11 | சர்கார் | 2018 | சன் பிக்சர்ஸ் | 260 கோடி |  |
| 12 | ஐ | 2014 | ஆஸ்கார் பிலிம்ஸ் | 240 கோடி |  |
| 13 | பேட்ட | 2019 | சன் பிக்சர்ஸ் | 240 கோடி |  |
| 14 | விஸ்வரூபம் | 2012 | ராஜ்கமல் இண்டர்நேசனல் | 220 கோடி |  |
| 15 | தசாவதாரம் | 2008 | ராஜ்கமல் இண்டர்நேசனல் | 200 கோடி |  |
| 16 | தர்பார் | 2020 | லைக்கா தயாரிப்பகம் | 200 கோடி |  |
| 17 | பிகில் | 2019 | ஏ. ஜி. எஸ். எண்டெர்டெயின்மெண்ட் | 180 கோடி |  |
| 18 | துப்பாக்கி | 2012 | வி கிரியேஷன்ஸ் | 180 கோடி |  |
| 19 | தெறி | 2016 | வி கிரியேஷன்ஸ் | 175 கோடி |  |
| 20 | காலா | 2018 | வண்டர்பார் பிலிம்ஸ் | 159.56 கோடி | } |
# மகாராஷ்டிர மாவட்டப் பட்டியல்

மகாராஷ்டிரம் மாநிலத்தின் அமைவிடம்]]  
இந்தியாவில், மகாராஷ்டிரம் மாநிலம் 1 மே 1960இல் துவக்கப்பட்டது. துவக்கத்தில் 26 மாவட்டங்களுடன் இருந்தது. பின்னர் நிர்வாக வசதிக்காக ஆறு புதிய மாவட்டங்களுடன் சேர்த்து, தற்போது ஐந்து மண்டலங்களும், ஆறு கோட்டங்களும், 36 மாவட்டங்களும் உள்ளது. மகாராஷ்டிர மாநிலத்தின் 36 மாவட்டங்கள், ஐந்து மண்டலங்களாகவும், ஆறு கோட்டங்களாகவும் பிரிக்கப்பட்டுள்ளது.
# மகாராஷ்டிர மாவட்டப் பட்டியல்

## மண்டலங்களும் கோட்டங்களும்

மகாராஷ்டிர மாநிலம் ஐந்து மண்டலங்களாகாவும், ஆறு கோட்டங்களாகவும் பிரிக்கப்பட்டுள்ளது.
# மகாராஷ்டிர மாவட்டப் பட்டியல்

## மண்டலங்களும் கோட்டங்களும்

### மண்டலங்கள்

- **விதர்பா மண்டலம் ** – நாக்பூர் கோட்டம், அமராவதி கோட்டம், மத்தியப் பகுதி மற்றும் பேரர் பகுதி
- **மரத்வடா மண்டலம்** – ஔரங்கபாத் கோட்டம்
- **காந்தேஷ் மற்றும் வடக்கு மகாராஷ்டிர மண்டலம்** - நாசிக் கோட்டம்
- **புனே மண்டலம்** - புனே கோட்டம்
- **கொங்கன் மண்டலம்** – கொங்கண் கோட்டம்
# மகாராஷ்டிர மாவட்டப் பட்டியல்

## மண்டலங்களும் கோட்டங்களும்

### கோட்டங்கள்

| வரைபடம் | தலைமையிடம் |  |  |
| --- | --- | --- | --- |
| அமராவதி கோட்டம் | விதர்பா | *அகோலா
*அமராவதி
*புல்டாணா
*யவத்மாள்
*வாசிம் | அமராவதி |
| கொங்கண் | கொங்கண் | *மும்பை
*மும்பை புறநகர்
*தானே
*பால்கர்
*இராய்கட்
*இரத்தினகிரி
*சிந்துதுர்க் | மும்பை |
| நாசிக் கோட்டம் | காந்தேஷ் | *அகமது நகர்
*துளே
*சள்காவ்
*நந்துர்பார்
* நாசிக் | நாசிக் |
# மகாராஷ்டிர மாவட்டப் பட்டியல்

## மேலும் பார்க்கவும்[தொகு]

- மகாராட்டிரம்
- மகாராஷ்டிர அரசு
- மாவட்டம் (இந்தியா)
# இந்தியாவில் பெண் சிசுக்கொலை

**பெண் சிசுக்கொலை** என்பது கருவில் இருக்கும் அல்லது பிறந்த குழந்தை பெண் குழந்தையாக இருந்தால் அதனை கருவில் இருக்கும் காலத்திலோ அல்லது பிறந்த பின்போ கொன்றொழிப்பதை பொதுவாகக் குறிக்கும். பிறந்தது முதல் ஒரு வயது வரையுள்ள குழந்தை *சிசு* என அழைக்கப்படுகிறது. கருவில் இருக்கும் பெண் குழந்தையைக் கொல்வது பெண் கருக்கொலை எனவும், பிறந்த பின் கொல்வது சிசுக் கொலை எனவும் வழங்கப்படுகிறது. இந்தியாவில் கிராமம் மற்றும் நகரம் என வேறுபாடின்றி இச்செயல் நடைபெறுகின்றது. ஆயினும் கிராமப்புறங்களில் இச்செயல் அதிகமாக நடைபெறுவதாகக் கருதப்படுகிறது. இச்செயலை உள்ளூர் கிராம மருத்துவச்சி என அழைக்கப்படுவோர் அல்லது அக்குடும்ப உறுப்பினர்களுள் தந்தை அல்லது தந்தை வழி தாத்தாவால் நிகழ்த்தப்படுகிறது. நகரப்பகுதிகளில் கதிரியக்க மின்னணுக் கருவிகள் மூலம் கருவில் இருக்கும் சிசு ஆணா அல்லது பெண்ணா என அறிந்து அதனைக் கருவிலேயே அழித்தொழிக்கும் செயல் மருத்துவ மனைகளில் நன்கு படித்த மருத்துவரால் நிகழ்த்தப்படுகிறது. இந்தியா பெண்குழந்தைகளுக்கு பாதுகாப்பற்ற ஒரு நாடாகக் கருதப்படுகிறது. இந்தியாவில் பெண் சிசுக்களில் இறப்பு விகிதம் ஆண் சிசுவின் இறப்பு விதத்தை விட 75 விழுக்காடு அதிகமுள்ளது. இது போன்ற பெண் சிசுக்கொலையினால் உலகெங்கும் ஆண் பெண் விகிதத்தில் ஏற்றத்தாழ்வான நிலை நிலவுகிறது. வளரும் நாடுகளில் இது மிக அதிகமாகவே காணப்படுகிறது. ஏறத்தாழ சமமாக இருக்கவேண்டிய பிறப்பு இறப்பு விகிதத்தில், அதிகரித்துவரும் பெண்கருக்கொலை, பெரும் மாற்றத்தை ஏற்படுத்தும் எனவும். மேலும் குழந்தைகளும் பெண்களும் வன் புணர்ச்சிக்கு உள்ளாவர். ஒரு பெண்ணைப் பலர் மனைவியாகப் பங்கிட்டுக்கொள்ளும் நிலையும் ஏற்படலாம் என்றும் ஐக்கிய நாடுகள் எச்சரித்துள்ளன. இச்சூழல் ஏற்படின் அது சமுதாயப் பண்பாட்டினை, மதிப்பினைப் படிப்படியாகக் குறைத்து நெருக்கடி நிலையை ஏற்படுத்தலாம்.
# இந்தியாவில் பெண் சிசுக்கொலை

## காரணங்கள்

பெண் குழந்தைகளை விட ஆண் குழந்தைகள் அதிகம் விரும்பப்படுவதாலும், பெண் குழந்தைகளை மதிக்காத காரணத்தாலும், பெண் குழந்தைகளைப் பெறுதல் செலவினம் எனவும் கருதப்படுவதாலும் பெண் சிசுக்கொலை நடைபெறுகிறது. பெண் குழந்தைகளை விட ஆண் குழந்தைகளை அதிகமாகப் போற்றும் கலாச்சாரமுடைய சமுதாயத்தில் இப்பழக்கம் அதிகமாகக் காணப்படுகிறது. பெண் குழந்தைகளுக்கு எதிரான இந்த மனநிலை ஏழை, செல்வந்தர் என்ற இருநிலைகளிலும் நிலவுகிறது. இதற்கு சமூக விதிகளும், மக்களின் கலாச்சார நம்பிக்கைகளும் பெருமளவு காரணமாகின்றன. இந்திய நாட்டில் பெண் குழந்தைகளை விரும்பாத அல்லது தேர்ந்தெடுக்காத நிலைக்குச் சமுதாயப் பொருளாதாரக் காரணங்களைக் கூறலாம். இந்தியாவில் நடத்தப்பட்ட ஆய்வுகளில்  
1. பொருளாதாரப் பயன்பாடு,
1. சமுதாய கலாச்சாரப் பயன்பாடு
1. மதச் சார்புடைய நிகழ்வுகளின் பங்கு
ஆகியனவற்றை மிக முக்கியக் காரணங்களாகக் கூறுகின்றன.
# இந்தியாவில் பெண் சிசுக்கொலை

## பெண் சிசுக்கொலை குறித்த சில உண்மைகள்

சமீபத்தில் ஐக்கிய நாடுகளின் சமூக மற்றும் பொருளாதாரத்துறை (United Nations Department of Economic and Social Affairs ( UN-DESA) வெளியிட்ட ஒரு அறிக்கையில் நாற்பது வருடங்களாகவே நூற்று ஐம்பது நாடுகளில் இரண்டு நாடுகளைத் தவிர பெண் குழந்தைகள் இறப்புவிகிதம் குறைவான அளவிலேயே உள்ளது. பெண் சிசு இறப்பு விகிதம் அதிகமுள்ள நாடுகளுள் இந்தியாவும் சீனாவும் மற்ற நாடுகளை விஞ்சி நிற்கின்றன. உலகளவில் 122 சிசு மரணங்களில் 100 பெண் சிசுவாக உள்ளது. இதனுடன் ஒப்பிடுகையில் சீனாவில் 100 சிசு மரணங்களில் 70 பெண் சிசுவாக உள்ளன. அண்மைக்கால யூனிசெஃப் அறிக்கையின்படி இந்திய நாட்டில் 50 மில்லியன் சிறுமியரும், பெண்களும் தொடர்ந்த பெண்பால் வேற்றுமையுணர்வு காரணமாகக் கொல்லப்பட்டுள்ளனர். உலகின் பல நாடுகளில் ஏறத்தாழ 100 ஆண் குழந்தைகள் பிறக்கும்போது 105 பெண் குழந்தைகள் பிறக்கிறார்கள். ஆனால் இந்தியாவில் 100 ஆண்களுக்கு 93க்கும் குறைவாகவே பெண்கள் இருக்கிறார்கள். இந்தியாவில் ஒவ்வொரு நாளும் 2000 பெண் சிசுக்கள் சட்டத்திற்குப் புறம்பாகக் கருவிலேயே கலைக்கப்படுவதாக ஐக்கிய நாடுகள் கூறுகின்றன.
# இட்டைட்டு மொழி

**இட்டைட்டு மொழி** (Hittite Language) இந்திய-ஐரோப்பிய மொழிக் குடும்பத்தைச் சேர்ந்த ஒரு இறந்த மொழி. இன்று துருக்கி எனப்படும் பண்டைய அனதோலியாவின் வட மத்திய பகுதியில், அத்துசாவை (Hattusa) மையமாகக்கொண்டு அமைந்திருந்த பேரரசொன்றை உருவாக்கிய இட்டைட்டு மக்கள் இம்மொழியைப் பேசினர். கிமு 16 தொடக்கம் கிமு 13 ஆம் நூற்றாண்டு காலப்பகுதியில் இம்மொழியின் ஆப்பெழுத்துப் பதிவுச் சான்றுகள் காணப்படுகின்றன. அதேவேளை கிமு 20 ஆம் நூற்றாண்டில் இருந்தே பழம் அசிரிய மொழிப் பதிவுகளில் இட்டைட்டு மொழிக் கடன்சொற்களையும், ஏராளமான மக்கட்பெயர்களையும் காணமுடிகிறது.  
பிந்திய வெண்கலக் காலத்தை அண்டி, இட்டைட்டு மொழி தனது தகுதியை அதற்கு நெருங்கிய உறவுள்ள லூவிய மொழியிடம் இழக்கத் தொடங்கியது. கிமு 13 ஆம் நூற்றாண்டில், லூவிய மொழியே இட்டைட்டுத் தலைநகரமான அத்துசாவில் பரவலாகப் பேசப்பட்ட மொழியாக இருந்தது. பொதுவான வெண்கலக்கால வீழ்ச்சியின் ஒரு பகுதியாக இட்டைட்டுப் பேரரசு வீழ்ச்சியடைந்தது இதன் பின்னர் தொடக்க இரும்புக்காலத்தில் தென்மேற்கு அனத்தோலியாவிலும், வடக்கு சிரியாவிலும் உருவான புதிய இட்டைட்டு நாடுகளின் முதன்மை மொழியாக லூவிய மொழி விளங்கியது. இட்டைட்டு மொழியே சான்றுகளுடன் கூடிய மிகப்பழைய இந்திய-ஐரோப்பிய மொழி ஆகும். இம்மொழிக் குடும்பத்தின் அனத்தோலியக் கிளையின் பெருமளவு அறியப்பட்ட மொழியும் இதுவே.
# இட்டைட்டு மொழி

## இதனையும் காண்க

- இட்டைட்டு பேரரசு
# அத்துசா

**அத்துசா** (Hattusa) பிந்திய வெண்கலக் காலத்தில் இட்டைட்டுப் பேரரசின் தலைநகரமாக இருந்தது. கிசிலிர்மார்க் ஆற்றின் பெரு வளைவுக்குள் அடங்கிய துருக்கியின் தற்கால போகசுக்காலேக்கு அருகில் இப்பழைய நகரின் அழிபாடுகள் காணப்படுகின்றன. 1986ல் யுனெஸ்கோ உலக பாரம்பரியக் களங்களின் பட்டியலில் அத்துசா சேர்க்கப்பட்டது.
# அத்துசா

## வரலாறு

கிமு 2000க்கு முன்னர், தாயக மக்களாகத் தெரியும் ஆத்தி மக்கள் அத்துசு என அழைக்கப்படும் பகுதியில் ஒரு குடியிருப்பை அமைத்திருந்தனர். இப்பகுதியில் இதற்கு முன்னரும் குடியிருப்புக்கள் இருந்ததாகத் தெரிகிறது. ஆத்தியர்கள் தமது முதல் குடியிருப்பை பியூயூக்கலேயின் உயரமான முகடுகளில் அமைத்திருந்தனர். இப்பகுதியில் குடியிருப்புக்கள் இருந்ததற்கான தடயங்கள் கிமு ஆறாவது ஆயிரவாண்டில் இருந்து கிடைக்கின்றன. கிமு 19ம், 18ம் நூற்றாண்டுகளில், அசிரியாவில் இருந்த அசூரில் இருந்து வந்த வணிகர்கள் தமது வணிக நிலை ஒன்றை இங்கே அமைத்திருந்தனர். இது நகரத்தில், அவர்களுக்குரிய தனியான பகுதியில் அமைந்திருந்தது.
# அகத்தியர் தேவார திரட்டு

**அகத்தியர் தேவாரத் திரட்டு** என்பது தேவாரத்திலிருந்து 25 தேவாரப்பதிகங்களைக் கொண்ட தொகுப்பாகும். இப்பாடல்கள் அகத்திய முனிவரால் தொகுக்கப்பட்டதால் அவரது பெயரால் அழைக்கப்படுகிறது என்று கருதப்படுகிறது.
# அகத்தியர் தேவார திரட்டு

## தொன்மக் கதை

சமயக் குரவர்கள் நால்வர் எழுதிய தேவாரத்தில் மொத்தமாக 8,262 பாடல்கள் உள்ளன. இப்பாடல்களின் தொகுதி அடங்கன் முறை எனப்படுகிறது. இதனை சிவாலய முனிவர் என்பவர் பாராயணம் செய்ய முயன்று தோற்றார். இதனை சிதம்பரம் நடராசரிடம் முறையிட்டமையால், அகத்திய முனிவரை தரிசிக்கும்படி அறிவுறுத்தினார். இதன்படி பொதிகை மலையில் மூன்று ஆண்டுகள் தவத்தினை மேற்கோண்டார் சிவாலய முனிவர். அதன் பலனால் அகத்தியரை கண்டார். அகத்தியர் சிவாலய முனிவருக்காக தினமும் தேவாரத்தினைப் படிக்க ஏதுவாக 25 பதிகங்களை தேர்வு செய்து தந்தார்.  
இத்திரட்டு திருஞானசம்பந்தரின் 10 பதிகங்கள், திருநாவுக்கரசரின் 8 பதிகங்கள் மற்றும் சுந்தரருடைய 7 பதிகங்களை உள்ளடக்கியதாகும்.
<big>திருஞானசம்பந்தர்</big>
- திருபிரமபுரம்
- திருநீற்றுப்பதிகம்
- பஞ்சாக்கர திருப்பதிகம்
- நமசிவாய திருப்பதிகம்
- திருஷேத்திர கோவை
- திருவெழுகூற்றிருக்கை
- திருக்கடவூர் மயானம்
- திருவாழ்கொளிபுத்தூர்
- திருப்பூந்திராய்
- கோளறு பதிகம்  
<big>திருநாவுக்கரசர்</big>
- திருவதிகை வீரட்டானம்
- நமசிவாய திருப்பதிகம்
- திருஷேத்திர கோவை
- கோயிற்றிறு விருத்தம்
- திருப்பூவணம்
- திருவதிகை வீரட்டானம்
- திரு கயிலாயம்
- திருவாரூர் திருவிருத்தம்  
<big>சுந்தரர்</big>
- திருவென்னைய்நல்லூர்
- திருப்பாண்டிகொடுமுடி
- ஊர்த்தொகை
- திருக்கடவூர் மயானம்
- திருப்புன்கூர்
- திருக்கழுக்குன்றம்
- திருத்தொண்டத்தொகை
# அகத்தியர் தேவார திரட்டு

## விழா

திருவாவடுதுறை கோமுக்தீசுவரர் கோயிலில் அகத்தியர் தேவார திரட்டு முற்றோதல் எனும் விழா நடைபெறுகிறது.
# அகத்தியர் தேவார திரட்டு

## இவற்றையும் காண்க

- தேவாரத் திருத்தலங்கள்
- சித்தர்கள்
- திருவிளையாடல்  
- கொல்லிமலை
- சதுரகிரி
- பெரியபுராணம்
- http://www.mediafire.com/?7q14k8ay6gy53
# அகத்தியர் தேவார திரட்டு

## ஆதாரங்கள்

2.யாழ்ப்பாணம் ஆறுமுகம் நாவலர் 1983 ம் ஆண்டு வெளியிட்டுள்ள அகத்தியர் தேவார திரட்டு பதிப்பு
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1டி

**ஐஆர்என்எஸ்எஸ் 1-டி** (*IRNSS-1D*) என்பது இந்திய பிராந்திய ஊடுருவல் துணைக்கோள் வரிசையில் நான்காவதாக ஏவப்படுவதாகும். இதற்கு முன்னர் இதேபோல் ஐ.ஆர்.என்.எஸ்.எஸ்-1ஏ, ஐ.ஆர்.என்.எஸ்.எஸ்-1பி, ஐ.ஆர்.என்.எஸ்.எஸ்-1சி, என்று மூன்று வகைகள் ஏவப்பட்டு பயன்படுத்தப்பட்டு வருகிறது. 2015 ஆம் ஆண்டு மார்ச்சு மாதம் 9 ஆம் திகதியில் ஏவப்பட வேண்டிய இது தொழில் நுட்பக்காரணங்களினால் மார்ச் 28 ஆம் திகதி மாலை 5 மணி 19 நிமிடங்களுக்கு விண்ணில் செலுத்தப்பட்டது. அதன் பின்னர் இக்கோள் புவிநிலைச் சுற்றுப்பாதையில் நிறுத்தப்படும். இச்செயற்கைக்கோள் ஆந்திர மாநிலத்தின் கடலோரப் பகுதியான ஸ்ரீஹரிக்கோட்டாவிலிருந்து பி.எஸ்.எல்.வி.-சி27 மூலம் விண்ணில் நிலை நிறுத்தப்பட்டது.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1டி

## செலவு

இந்த திட்டத்திற்காக மொத்த செலவு 1,400 கோடிகள்.
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1டி

## மேலும் பார்க்க

- மைய புலனாய்வு செயற்கைக்கோள் (Communication-Centric Intelligence Satellite (CCI-Sat)
- ககன் புவிநிலை காட்டி
- செய்மதி இடஞ்சுட்டல்
# இந்தியப் பகுதிக்கான இடஞ்சுட்டி செயற்கைக்கோள் அமைப்பு-1டி

## இதையும் பார்க்கவும்

- ஐ.ஆர்.என்.எஸ்.எஸ்-1ஏ
- ஐ.ஆர்.என்.எஸ்.எஸ்-1பி
- ஐ.ஆர்.என்.எஸ்.எஸ்-1சி
- ஐ.ஆர்.என்.எஸ்.எஸ்-1இ
- ஐ.ஆர்.என்.எஸ்.எஸ்-1எஃப்
- ஐ.ஆர்.என்.எஸ்.எஸ்-1ஜி
# நீலகிரி நெட்டைக்காலி

**நீலகிரி நெட்டைக்காலி** (Nilgiri pipit)(*Anthus nilghiriensis-ஆந்தசு நீல்கிரியென்சிசு*) என்பது ஒரு தனித்துவமான பறவை இனமாகும். இப்பறவை தென்னிந்தியாவின் உயர்ந்த மலைப்பகுதிகளில் காணப்படும் அகணிய உயிரி பறவையாகும். இந்தப் பகுதியில் உள்ள மற்ற நெட்டைக்காலிகளைவிட இதன் நிறம் மிகுதியான பழுப்பு நிறத்தில் உள்ளது. நீலகிரி நெட்டைக்காலி 12.6-14 சென்டிமீட்டர் (5.0-5.5 அங்குலம்) நீளமுடையது.
# நீலகிரி நெட்டைக்காலி

## வகைப்பாட்டியல்

நீலகிரி நெட்டைக்காலி, நெட்டைக்காலிகளுடன் நெருங்கிய தொடர்புடையது. பிளியோசீனிலிருந்து பிரிந்த *ஆந்தசு திரிவியேலிசு* மற்றும் *ஆந்தசு ஹோட்க்சோனி* ஆகியவற்றைக் கொண்ட கிளையின் ஒரு சகோதரச் சிற்றினமாகும்.
# நீலகிரி நெட்டைக்காலி

## வாழிடம்

நீலகிரி நெட்டைக்காலிகள் மலைசார் புல்தரைகள், சதுப்பு நிலப்பகுதிகள் போன்றவற்றை ஒட்டிய பகுதிகளில், பெரும்பாலும் 1,000 மீட்டர் (3,300 அடி) உயரத்தில் பொன்முடி மலைகளிலும்,நீலகிரி, பழனி மலைப்பகுதிகளில் 1,500 மீட்டர் (4,900 அடி) உயரப் பகுதிகளில் உள்ள மலை சரிவுகளில் சிறு நீரோடைகள் உள்ள இடங்களில் காணப்படுகின்றன. மேலும் இவை களக்காடு முண்டந்துறை புலிகள் காப்பகப் பகுதிகளிலும் காணப்படுகின்றன. பொதுவாக இந்த பறவை அழிந்து விட்டது என்று சொல்லப்படுகிறது.
# நீலகிரி நெட்டைக்காலி

## நடத்தை

நீலகிரி நெட்டைக்காலிகள் தனியாகவோ அல்லது இணையாகவோ காணப்படுகின்றன. அவை பொதுவாக தொந்தரவுக்கு ஆளாகும்போது குட்டைப் புதர், மரத்திற்குள் பறந்து சென்று மறைந்து கொள்கின்றன. இவை ஏப்ரல் முதல் ஜூலை வரை கோடைக்காலத்தில் இனப்பெருக்கம் செய்கின்றன. குட்டைப் புற்களில் புற்களைக் கொண்டு கூடுகட்டி, இரண்டு மூன்று சாம்பல் பழுப்பு நிறமுடைய முட்டைகள் இடுகின்றன. இவை இனப்பெருக்கக் காலத்தில் முதுகெலும்பில்லாத பூச்சிகளையும், புல் விதைகளையும் உணவுவாகக் கொள்கின்றன .
# ஓவியத்தின் மூலக்கூறுகள்

கோடு, முப்பரிமாணத் தோற்றம், வெளி, படிக அமைப்பு, வடிவம், வண்ணம், மதிப்பு ஆகியவை **ஓவியத்தின் மூலக்கூறுகள்** (*Elements of art*) ஆகும்.
# ஓவியத்தின் மூலக்கூறுகள்

## கோடு

வரைதிரையில் இரு புள்ளிகளை இணைக்கும் கீறல் கோடு எனப்படும். கோடுகள், செங்குத்துக் கோடுகள், படுக்கைக் கோடுகள், சாய்வுக் கோடுகள், வளைவுக்கோடுகள், என பல வகைப்படும். கோடானது நீளம், அகலம், திசை ஆகிய மூன்றும் கொண்டதாகும்.
# ஓவியத்தின் மூலக்கூறுகள்

## கன பரிமாணத் தோற்றம்

ஒரு பொருள் வரைதிரையில் கன அளவுடன் எடுத்துக்கொள்ளும் இடம் அல்லது எடுத்துக்கொள்வதுபோலத் தோன்றும் இடம் கன பரிமாணத்தோற்றம் எனப்படும். பொதுவாக முப்பரிமாண பொருட்களை விவரிக்கும் போது பயன்படுத்தப்படுகிறது. முப்பரிமாணப் ஓவியப் படைப்புகள் நீள, அகலத்துடன் ஆழமும் கொண்டிருக்கும்.
# ஓவியத்தின் மூலக்கூறுகள்

## வெளி

வரைஞரால் குறிப்பிட்ட காரணத்திற்காக வரைதிரையில் அளிக்கப்படும் இடங்கள் வெளி எனப்படும் (Space). . வரையப்பட்ட பொருள் அமையும் இடம் நேர்வெளி; மீதமிருக்கும் இடம் எதிர் வெளி ஆகும்.
# ஓவியத்தின் மூலக்கூறுகள்

## படிக அமைப்பு

வரை தளத்தின் அல்லது வரை பொருளின் தொட்டு உணரக்கூடிய வழவழப்பான அல்லது சொரசொரப்பான தன்மையை படிக அமைப்பு (Texture) எனலாம்.
# ஓவியத்தின் மூலக்கூறுகள்

## வடிவம்

வரைதிரையில் கோடுகளுக்குள் அடைக்கப்பட்ட உருவத்தை வடிவம் எனலாம். வடிவங்கள் செயற்கை சார்ந்த வடிவங்களாகவோ (Geometric) இயற்கை சார்ந்த (Organic) வடிவங்களாகவோ இருக்கலாம்.
# ஓவியத்தின் மூலக்கூறுகள்

## வண்ணம்

வண்ணங்கள் பலவகைப்படும். முதன்மை வண்ணங்கள் (Primary Colors) இரண்டாம்தர வண்ணங்கள் (Secondary Colors ) மூன்றாம்தர வண்ணங்கள் (Tertiary Colors ) மற்றும் பல.
# ஓவியத்தின் மூலக்கூறுகள்

## மதிப்பு

வரைதிரையில் வரையப்படும் பொருளில் ஒளி மற்றும் இருளின் (Light & Shade) அளவு அல்லது வண்ணங்களின் ஒளிர்மை, இருண்மை தன்மையின் அளவு மதிப்பு (Value) ஆகும்
.
# தனங்கிளப்பு

**தனங்கிளப்பு** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியால் மூன்று பக்கங்களும் சூழ அமைந்துள்ள இவ்வூரின் வடக்கில் நுணாவில், கோயிற்குடியிருப்பு என்னும் ஊர்களும், மேற்கில் மறவன்புலவும், மற்றப்பக்கங்களில் கடலேரியும் உள்ளன. இவ்வூர் தனங்கிளப்பு கிராம அலுவலர் பிரிவுக்குள் அடங்கியுள்ளது.  
இவ்வூர் கடலேரியால் முப்புறம் சூழப்பட்ட பகுதியில் அமைந்துள்ளதால், மீன்பிடித்தொழிலும் இவ்வூரில் ஒரு முக்கியமான தொழிலாக உள்ளது. 2013 ஆம் ஆண்டின் மதிப்பீட்டின்படி இவ்வூரில் 42 மீனவக் குடும்பங்கள் வாழ்கின்றன.
# கோயிற்குடியிருப்பு

**கோயிற்குடியிருப்பு** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரியின் கரையில் அமைந்துள்ள இவ்வூரின் வடக்கு எல்லையில் சங்கத்தானையும், கிழக்கு எல்லையில் கடலேரியும், மேற்கில் சாவகச்சேரி நகரப் பகுதியும், தெற்கில் தனங்கிளப்பும் உள்ளன. இவ்வூர் தனங்கிளப்பு கிராம அலுவலர் பிரிவுக்குள் அடங்கியுள்ளது.  
இவ்வூர் கடலேரியை அண்டி அமைந்துள்ளதால், மீன்பிடித்தொழிலும் இவ்வூரில் ஒரு முக்கியமான தொழிலாக உள்ளது. 2013 ஆம் ஆண்டின் மதிப்பீட்டின்படி இவ்வூரில் 76 மீனவக் குடும்பங்கள் வாழ்கின்றன.
# மதுரை முக்தீஸ்வரர் கோயில்

**மதுரை ஐராவதநல்லூர் முக்தீஸ்வரர் கோயில்**, மதுரை நகரில் வண்டியூர் மாரியம்மன் தெப்பக்குளத்தின் மேற்கு பகுதியில் அமைந்துள்ளது.
# மதுரை முக்தீஸ்வரர் கோயில்

## இறைவன்

கருவறையில் உள்ள இறைவன் முக்தீஸ்வரர் ஆவார். விநாயகர், முருகன், சந்திரன், சூரியன் ஆகியோர் காணப்படுகின்றனர். அம்மன் சன்னதி தனியாக உள்ளது.
# மதுரை முக்தீஸ்வரர் கோயில்

## அமைப்பு

பலி பீடம், ரிஷபக்கொட்டில், கொடி மரம் ஆகியவை கோயிலில் காணப்படுகின்றன. முன் மண்டபத்தைத் தொடர்ந்து உள் மண்டபம், கருவறை ஆகியவை காணப்படுகின்றன. கருவறைக் கோஷ்டத்தில் முறையே தட்சிணாமூர்த்தி, அடிமுடிகாணா அண்ணல், துர்க்காம்பிகை ஆகியோர் காணப்படுகின்றனர்.
# மதுரை முக்தீஸ்வரர் கோயில்

## ஓவியங்கள்

மதுரைத் திருவிளையாடல்கள் 64இல் இக்கோயில் அமையக் காரணமாக இருந்த ஐராவதம் சாபம் தீர்த்தது, இந்திரன் சாபம் தீர்த்தது உள்ளிட்ட திருவிளையாடல்கள் ஓவியங்களாகக் காணப்படுகின்றன.
# மதுரை முக்தீஸ்வரர் கோயில்

## வெளியிணைப்பு

- அருள்மிகு முக்தீஸ்வரர் திருக்கோயில், தினமலர் கோயில்கள்
- ஸ்ரீ முக்தீஸ்வரர் திருக்கோயில் - Shri Muktheeswarar Temple, நம்மதுரை.காம்
# சங்கத்தானை

**சங்கத்தானை** யாழ்ப்பாண மாவட்டத்தின் தென்மராட்சிப் பிரிவில், சாவகச்சேரி பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் தெற்கில் உள்ள உப்பாறு கடலேரிக்கு அண்மையில் இருந்தாலும் இவ்வூருக்குக் கடலேரியுடன் எல்லை கிடையாது. இவ்வூரின் வடக்கில் மீசாலை வடக்கும், கிழக்கு எல்லையில் அல்லாரையும், மேற்கில் மந்துவில், சாவகச்சேரி நகரப் பகுதி என்பனவும், தெற்கில் கோயிற்குடியிருப்பும் உள்ளன. இவ்வூர் சங்கத்தானை கிராம அலுவலர் பிரிவுக்குள் அடங்கியுள்ளது.  
யாழ்ப்பாணம்-கண்டி வீதியும், தெற்கிலிருந்து யாழ்ப்பாணம் நோக்கிச் செல்லும் தொடர்வண்டிப் பாதையும் இவ்வூரினூடாகச் செல்கின்றன. இவ்வூரில் ஒரு தொடர்வண்டி நிலையமும் உள்ளது.
# குட்டை இறக்கையன்

**குட்டை இறக்கையன்** (*white-bellied blue robin* (Myiomela albiventris)) என்பது Muscicapidae என்னும் குடும்பத்தைச் சார்ந்த அகணிய உயிரி (ஓரிடவாழி) பறவையாகும். இப்பறவைகள் தென்னிந்தியாவின் மலைப்பகுதிகளின் சோலைக்காடு களில் காணப்படுகின்றன.
# குட்டை இறக்கையன்

## வாழ்விடம்

இதன் இயற்கை வாழிடங்கள் மிக உயரமான இடத்தில் உள்ள புல்தரைப் பள்ளத்தாக்குகள் உள்ள சோலைக்காடுகளில் காணப்படுகின்றது. இவ்வினப் பறவைகள் தென் இந்தியாவின் 1200 மீட்டர் உயர மலைப் பகுதிகளில் காணப்படுகின்றன.  
இவை பெருமளவில் பழனி, அசம்பு மலைப்பகுதிகளில் முதன்மையாக உள்ளன. மேலும் பாலக்காட்டுக் கணவாயின் தெற்கே சில பகுதிகளில் காணப்படுகின்றன. இவற்றில் நெல்லியம்பதி, ஏலக்காய் மலை, செம்முங்கி, செம்பங்கி மலைகள் அடங்கும்.
# கர்நாடக மாவட்டப் பட்டியல்

**கர்நாடக மாநிலத்தின் மாவட்டங்கள்**, இந்தியாவின் கர்நாடகம் மாநிலத்தில் உள்ள 31 மாவட்டங்கள், பெங்களூர், பெல்காம், குல்பர்கா, மைசூர் ஆகிய நான்கு ஆட்சிப்பிரிவுகளுள் அடங்கும்.
# கர்நாடக மாவட்டப் பட்டியல்

## வரலாறு

1956 மாநில மறுசீரமைப்பின் போது உருவாக்கப்பட்டது.]]
முதன்மைக் கட்டுரைகள்: கர்நாடகாவின் வரலாறு மற்றும் கர்நாடகா ஒருங்கிணைப்பு 1956 ஆம் ஆண்டில் மைசூர் மற்றும் கூர்க் மாநிலங்கள் முன்னாள் பம்பாய் , ஹைதராபாத் மற்றும் மெட்ராஸ் ஆகிய மாநிலங்களின் கன்னடம் பேசும் மாவட்டங்களுடன் இணைக்கப்பட்டபோது அதன் தற்போதைய வடிவத்தை எடுத்தது . ஒருங்கிணைந்த மைசூர் மாநிலமானது, பெங்களூரு , கோலார் , துமகூரு , மண்டியா , மைசூரு , ஹாசான் , சிக்மகளூரு , சிமோகா , சித்திரதுர்கா மற்றும் பெல்லாரி ஆகிய பத்து மாவட்டங்களை உள்ளடக்கியது, இவை 1953 இல் ஆந்திரப் பிரதேசத்தின் புதிய மாநிலமான போது மெட்ராஸ் மாநிலத்திலிருந்து மைசூருக்கு மாற்றப்பட்டது. மெட்ராஸின் வட மாவட்டங்களில் இருந்து உருவாக்கப்பட்டது. கூர்க் மாநிலம் குடகு என அழைக்கப்படும் ஒரு மாவட்டமாக மாறியது , தெற்கு கன்னட மெட்ராஸ் மாநிலத்திருந்தும் , வட கன்னடம் , தார்வாட் , பெல்காம் மற்றும் விஜயபுரா ஆகிய இடங்களிலிருந்து பம்பாய் மாநிலத்திலிருந்து மாற்றப்பட்டது. ஹைதராபாத் மாநிலத்திலிருந்து பிதார் , கு்ல்பர்கா மற்றும் ராய்ச்சூரு . இது 1973 ஆம் ஆண்டில் கர்நாடகா என்ற புதிய பெயரைப் பெற்றது .  
1986 ஆம் ஆண்டு ஆகஸ்ட் 15 ஆம் தேதி, முதலமைச்சர் ராமகிருஷ்ண ஹெக்டேவின் நிர்வாகம் ,  
- பெங்களூரு கிராமப்புறம் மற்றும் பெங்களூரு நகர்ப்புறம் மாவட்டங்களை பழைய பெங்களூரிலிருந்து உருவாக்கியது.  
25 ஆகஸ்ட் 1997 அன்று, முதல்வர் ஜே.எச்.படேலின் நிர்வாகம் மாவட்டங்களை உருவாக்கியது,  
- மைசூரிலிருந்து சாமராசநகர்
- சித்திரதுர்க்கா , பெல்லாரி மற்றும் சிமோகா<nowiki/>வைச் சேர்ந்த தாவண்கரே
- விஜயபுராவில் இருந்து பாகல்கோட்
- தார்வாடாவிலிருந்து கதக் மற்றும் ஆவேரி
- தெற்கு கன்னடத்திலிருந்து உடுப்பி
- ராய்ச்சூரிருந்து கொப்பள்  
21 ஜூன் 2007 அன்று, முதல்வர் எச். டி. குமாரசாமியின் நிர்வாகம் , மாவட்டங்களை உருவாக்கியது.  
- பெங்களூரு ஊரகத்திலிருந்து ராமநகரம்
- கோலாரிருந்து சிக்கபள்ளாபூர்  
30 டிசம்பர் 2009 அன்று, முதல்வர் பி.எஸ். எடியூரப்பாவின் நிர்வாகம் மாவட்டத்தை உருவாக்கியது,  
- குல்பர்காவிலிருந்து யாத்கிரி .  
18 நவம்பர் 2020 அன்று, முதல்வர் பி.எஸ். எடியூரப்பாவின் நிர்வாகம் , மாவட்டத்தை உருவாக்கியது.  
- பெல்லாரியிலிருந்து விஜயநகரம் .  
தற்போது கீழ்க்கண்ட மாவட்டத்தை பிரிக்க கோரிக்கை எழுந்துள்ளது.  
- பெலகாவியிலிருந்து சிக்கோடி மற்றும் கோகாக் ( பெரிய மாவட்டம்)
- தும்கூரிலிருந்து திபத்துரு மற்றும் மதுகிரி
- வடகன்னடத்திலிருந்து சிர்சி
- தெற்கு கன்னடத்திலிருந்து புத்தூரு
- மைசூரிலிருந்து ஹுனாசுரு
- பாகல்கோட்டிலிருந்து ஜமகண்டி
- விஜயபுரத்திலிருந்து இந்தி
- குல்பர்காவில் இருந்து சேடம்
- ராய்ச்சூரிலிருந்து சிந்தனூரு
# கர்நாடக மாவட்டப் பட்டியல்

## நிர்வாக அமைப்பு

ஓர் இந்திய மாநிலத்தின் மாவட்டம் என்பது யூபிஎஸ்சி தேர்வின் மூலம் தேர்ந்தெடுக்கப்பட்ட இந்திய ஆட்சிப் பணி சேர்ந்த அதிகாரி, மாவட்ட ஆணையர் தலைமையில் ஒரு நிர்வாக புவியியல் அலகு ஆகும் . கே பி எஸ் சி தேர்வின் மூலம் தேர்ந்தெடுக்கப்பட்ட கர்நாடக ஆட்சிப் பணியைச் சேர்ந்த பல அதிகாரிகள் மாவட்ட ஆணையருக்கு உதவுகிறார்கள் .  
காவல்துறை கண்காணிப்பாளர் (இந்தியா) , பொதுவாக யூபிஎஸ்சி தேர்வின் மூலம் தேர்ந்தெடுக்கப்படும் இந்தியக் காவல் பணி சேர்ந்த அதிகாரி . மாவட்டத்தின் சட்டம் ஒழுங்கு மற்றும் அது தொடர்பான பிரச்சினைகளை பராமரிக்கும் பொறுப்பு ஒப்படைக்கப்பட்டுள்ளது. அவருக்கு கர்நாடக காவல் சேவை அதிகாரிகள் மற்றும் பிற கர்நாடக காவல் அதிகாரிகள் உதவுகிறார்கள். பெங்களூரு , பெல்காம் , ஹுப்பள்ளி-தர்வாட் , கலபுர்கி , மங்களூரு மற்றும் மைசூர் போன்ற பெரிய நகரங்கள் காவல்துறை ஆணையர் தலைமையில் இயங்குகின்றன.பெங்களூரு கூடுதல் போலீஸ் டைரக்டர் ஜெனரல் (ஏடிஜிபி), மைசூருவின் போலீஸ் இன்ஸ்பெக்டர் ஜெனரல் (ஐஜிபி) மற்றும் பெல்காம், ஹூப்பள்ளி-தர்வாட், கலபுராகி மற்றும் மங்களூருவுக்கு துணை போலீஸ் இன்ஸ்பெக்டர் ஜெனரல் (டிஐஜி) பதவிகளை வகித்துள்ளார். கே பி எஸ் சி தேர்வின் மூலம் தேர்ந்தெடுக்கப்பட்ட கர்நாடகா காவல் சேவை சேர்ந்த அதிகாரிகள் உதவுகிறார்கள் .  
வனங்களின் துணைப் பாதுகாவலர், யூபிஎஸ்சி தேர்வின் மூலம் தேர்ந்தெடுக்கப்பட்ட இந்திய வனப் பணியைச் சேர்ந்த ஒரு அதிகாரி , மாவட்டத்தின் காடுகள், சுற்றுச்சூழல் மற்றும் வனவிலங்குகளை நிர்வகிக்கும் பொறுப்பு. கே பி எஸ் சி தேர்வின் மூலம் தேர்ந்தெடுக்கப்பட்ட கர்நாடக வனப் பணியின் அதிகாரிகள் அவருக்கு உதவுகிறார்கள் .  
பொதுப்பணி, சுகாதாரம், கல்வி, விவசாயம், கால்நடை வளர்ப்பு போன்ற ஒவ்வொரு வளர்ச்சித் துறையின் மாவட்டத் தலைவரால் பிரிவு-வாய்வழி வளர்ச்சி கவனிக்கப்படுகிறது. இந்த அதிகாரிகள் பல்வேறு மாநில சேவைகளைச் சேர்ந்தவர்கள்.
# கர்நாடக மாவட்டப் பட்டியல்

## நிர்வாக அமைப்பு

### நிர்வாகப் பிரிவுகள்

கர்நாடகா மாநிலம் 4 கோட்டங்களாகவும், 31 மாவட்டங்களாகவும் பிரிக்கப்பட்டுள்ளது.
| * பாகல்கோட்
* பெலகாவி (தலைமையகம்)
* தர்வாடா
* கதக்
* ஆவேரி
* வடகன்னடம்
* பீசப்பூர் | * பெங்களூரு ஊரகம்
* பெங்களூரு நகர்ப்புறம் (தலைமையகம்)
* சிக்கபள்ளாபூர்
* சித்திர்துக்கா
* தாவண்கரே
* கோலார்
* ராமநகர்
* சிவமொகா
* தும்கூர் | * பெல்லாரி
* பிதார்
* குல்பர்கா (தலைமையகம்)
* கொப்பள்
* ராய்ச்சூர்
* விஜயநகரம்
* யாத்கிரி | * சாமராநகர்
* சிக்கமகளூரு
* தெற்கு கன்னடம்
* ஹாசன்
* குடகு
* மாண்டியா
* மைசூர் (தலைமையகம்)
* உடுப்பி | } |
| --- | --- | --- | --- | --- |
# கர்நாடக மாவட்டப் பட்டியல்

## மாவட்டங்களின் அகரவரிசை பட்டியல்

| **குறியிடு** | **மாவட்டம்** | **தலைமையிடம்** | **நிறுவப்பட்ட ஆண்டு** | **வருவாய் வட்டம்** | '''மக்கட்தொகை | * பதாமி
* பாகல்கோட்
* பில்கி
* ஹங்குண்ட்
* ஜம்கண்டி
*முதோல் | 1,651,892 |
| --- | --- | --- | --- | --- | --- | --- | --- |
| BR | பெங்களூரு ஊரக மாவட்டம் | பெங்களூரு | 15 ஆகஸ்டு 1986 | * தேவனஹள்ளி
* தொட்டப்பல்லபுரா
* ஹோஸ்கொடெ
* நிலமங்களா | 850,968 |  |  |
| BG | பெல்காம் | பெல்காம் | 1 நவம்பர் 1956 | *அத்னி
*பைலாஹோங்கல்
*சிக்கோடி
*கொகாக்
*ஹுக்கேரி
*கானாப்பூர்
*கிட்டூர்
*ராய்பாக்
*ராம்துர்க்
*சௌந்தட்டி | 4,214,505 |  |  |
| BL | பெல்லாரி மாவட்டம் | பெல்லாரி | 1 நவம்பர் 1956 | *பெல்லாரி
*ஹொஸாபேட்டை
*காம்பிலி
*ஹோவினா ஹடகல்லி
*குட்லிகி
*சந்துரு
*சிறுகுப்பா | 2,027,140 |  |  |
| BD | பீதார் | பீதர் | 1 நவம்பர் 1956 | *பீதர்
*பசவகல்யாண்
*பகால்கி
*ஹொம்னாபாத்
*ஔராத் | 1,502,373 |  |  |
| BJ | விஜயபுரம் | பிஜப்பூர் | 1 நவம்பர் 1956 | * விஜயபுரம்
* இண்டி
* முட்டெபிஹால்
* சிண்ட்கி
*பசவன்னா பகவதி | 1,806,918 |  |  |
| CB | சிக்கபல்லப்பூர் | சிக்கபள்ளாப்பூர் | 10 செப்டம்பர் 2007 |  |  |  |  |
| DK | தெட்சின கன்னடம் | மங்களூரு | 1 நவம்பர் 1956 | *பந்த்வால்
*பெல்டாங்கடி
*மங்களூரு
*புத்தூர்
*சுல்லியா | 1,897,730 |  |  |
| DH | தார்வாட் | தார்வாட் | 1 நவம்பர் 1956 | *தார்வாட்
*ஹப்பள்ளி
*கல்காட்கி
*குண்ட்கோல்
*நவல்குண்டு | 1,604,253 |  |  |
| HS | ஹசன் | ஹசன் | 1 நவம்பர் 1956 | *ஆலூர்
*அர்க்கல்குட்
*அர்சிகரா
*பேலூர்
*சென்னராயப்பட்டினம்
*ஹசன்
*ஹொலெநரசிப்பூர்
*சக்லெஷ்பூர் | 1,721,669 |  |  |
| KL | கோலார் | கோலார் | 1 நவம்பர் 1956 | *பங்காராப்பேட்
*கோலார்
*மாலூர்
*முல்பாகல்
*சீனிவாசபுரம் | 1,387,062 |  |  |
| MA | மாண்டியா | மாண்டியா | 1 நவம்பர் 1956
<small>(29 August 1939)</small> | *கிருஷ்ணராஜ்பேட்
*மட்டூர்
*மலவள்ளி
*மாண்டியா
*நாகமங்களா
*பாண்டவபுரம்
*ஸ்ரீரங்கப்பட்டணம் | 1,763,705 |  |  |
| MY | மைசூர் | மைசூர் | 1 நவம்பர் 1956 | *ஹெக்கடாதேவன் கோட்டை
*ஹன்சூர்
*கிருஷ்ணராஜாநகரம்
*மைசூர்
*நஞ்சங்கூடு
*பிரியா பட்டனம்
*டி. நரசிப்பூர் | 2,641,027 |  |  |
| RA | ராய்ச்சூர் | ராய்ச்சூர் | 1 நவம்பர் 1956 | *தேவதுர்கா
*லிங்சுகுர்
*மன்வி
*ராய்ச்சூர்
*சிந்துனூர் | 1,669,762 |  |  |
| RM | ராமநகரம் | இராமநகரம் | 10 செப்டம்பர் 2007 |  |  |  |  |
| TU | தும்கூர் | தும்கூர் | 1 நவம்பர் 1956 | *சிக்கநாயக்கன்ஹள்ளி
*குப்பி
*கொரடாகெரே
*குனிகல்
*மதுகிரி
*பாகவதா
*சிரா
*திப்பூர்
*துமாகுரு
*துருவெகெரே | 2,584,711 |  |  |
| UD | உடுப்பி | உடுப்பி | 25 ஆகஸ்டு 1997 | *உடுப்பி
*கார்கால்
*குண்டபுரம் | 1,112,243 |  |  |
| UK | உத்தர கன்னடம் | கார்வார் | 1 நவம்பர் 1956 | *அங்கோலா
*பட்கல்
*ஹலியால்
*ஹொன்னாவார்
*ஜொய்தால்
*கார்வார்
*கும்தா
*முன்கோட்
*சித்தாபுரம்
*சிர்சி
*எல்லாப்பூர் | 1,353,644 |  |  |
| VN | விஜயநகரம் | ஹோஸ்பேட் | 8 பிப்ரவரி 2021 | * ஹோஸ்பேட் வட்டம்
* குட்லிகி வட்டம்
* ஹகரிபொம்மனஹள்ளி வட்டம்
* கோட்டூரு வட்டம்
* ஹூவின ஹடகல்லி வட்டம்
* ஹரபனஹள்ளி வட்டம் |  |  |  |
| YD | யாதகிரி | யாதகிரி | 30 டிசம்பர் 2009 | *ஷாப்பூர்
*சோராப்பூர்
*யதுகிரி | 956,180 | } |  |
# தேசிய கல்வி ஆராய்ச்சி மற்றும் பயிற்சிக் குழு

"தேசிய கல்வி ஆராய்ச்சி மற்றும் பயிற்சிக் குழு" (இந்தி:*राष्ट्रीय शैक्षिक अनुसंधान और प्रशिक्षण परिषद*, ஆங்கிலம்:*National Council of Educational Research and Training-NCERT * ) இந்தியாவில் தில்லியைத் தலைமையிடமாகக் கொண்டு செயல்படும் குழு ஆகும். இது மத்திய, மாநில அரசுகளுக்குக் கல்வி குறித்த ஆலோசனை மற்றும் உதவிகள் வழங்கும் குழுவாக செயல்பட்டு வருகிறது. இக்குழு 1961 ஆம் ஆண்டு நிறுவப்பட்டது.
# தேசிய கல்வி ஆராய்ச்சி மற்றும் பயிற்சிக் குழு

## நிகர்நிலை பல்கலைக்கழகத் தகுதி

1 செப்டம் 2023 அன்று இந்நிறுவனத்திற்கு இந்திய அரசு நிகர்நிலைப் பல்கலைக்கழகத்திற்கான தகுதி வழங்கியுள்ளது.
# தேசிய கல்வி ஆராய்ச்சி மற்றும் பயிற்சிக் குழு

## வரலாறு

இந்திய அரசின் கல்வி அமைச்சகம் 1961 சூலை 27 அன்று தேசிய கல்வியியல் ஆராய்ச்சி மற்றும் பயிற்சிக் குழுமம் ஒன்றை நிறுவுவது என தீர்மானித்தது. 1961 ஆம் ஆண்டு செப்டம்பர் 1 ஆம் நாள் இது முறையாக தனது செயல்பாட்டைத் தொடங்கியது. இந்தக் குழுமமானது கல்விக்கான மைய நிறுவனம், பாடநுால் ஆராய்ச்சிக்கான மைய நிறுவனம், இடைநிலைக் கல்வி மற்றும் விரிவாக்க நிகழ்ச்சிகளுக்கான இயக்குநரகம், அடிப்படைக் கல்விக்கான தேசிய நிறுவனம், தேசிய அடிப்படைக் கல்விக்கான மையம் மற்றும் தேசிய காட்சி-கேள்வி கல்விக்கான நிறுவனம் போன்ற ஏழு நிறுவனங்களை உள்ளடக்கி ஒருங்கிணைக்கப்பட்டு உருவான நிறுவனம் ஆகும். இது ஆசிரியர் கல்விக்கான தேசியக் குழுமத்திலிருந்து வேறுபட்டதாகும். தேசிய கல்வியியல் ஆராய்ச்சி மற்றும் பயிற்சி நிறுவனமானது தேசிய அளவிலான கல்விக்கான பொதுவான அமைப்பினை வடிவமைத்தல், ஆதரித்தல் போன்ற நிலைப்பாடுகளுடன் நிறுவப்பட்டது. பொதுவான கல்வி அமைப்பு என்பது தேசியத்தின் பண்பைக் கொண்டதாகவும் அதே நேரத்தில் நாடு முழுவதும் உள்ள மாறுபட்ட கலாச்சாரத்தை அங்கீகரிப்பதாகவும், ஊக்குவிப்பதாகவும் இருக்க வேண்டும் என்ற உறுதிப்பாட்டையும் கொண்டது. 1964-66 கல்விக் கொள்கையின் பரிந்துரைகளின் அடிப்படையில், கல்வியின் மீதான முதல் தேசிய கொள்கை அறிவிப்பு 1968 ஆம் ஆண்டு வெளியிடப்பட்டது. இந்தக் கொள்கை பள்ளிக் கல்வியில் நாடு முழுவதும் ஒரே சீரான 10 ஆண்டு பொதுக்கல்வி மற்றும் 2 ஆண்டு பலதரப்பட்ட விருப்பத் தேர்வின் அடிப்படையிலான கல்வியை ஏற்க வேண்டும் என்ற நெறிமுறையை அறிவித்தது.
# தேசிய கல்வி ஆராய்ச்சி மற்றும் பயிற்சிக் குழு

## வரலாறு

### பத்தாண்டு பள்ளிக் கல்விக்கான கலைத்திட்டம்

இந்த கலைத்திட்ட வடிவமைப்பானது 1975 ஆம் ஆண்டு வெளிவந்தது. ஆராய்ச்சிகளின் அடிப்படையில் கலைத்திட்டங்கள் வளர்த்தெடுக்கப்பட வேண்டும் என்பதை வலியுறுத்தியது. ஆகையால் தேசிய கல்வியியல் ஆராய்ச்சி மற்றும் பயிற்சி நிறுவனமானது, 1970 களில் ஒரு பத்தாண்டுகளை இந்தியச் சூழலில் பாடத்திட்டம் மற்றும் செயல்முறைகளை தொடர்புபடுத்துவதற்காக கலைத்திட்ட ஆராய்ச்சி மற்றும் மேம்பாட்டு நடவடிக்கையில் செலவிட்டது.
# தேசிய கல்வி ஆராய்ச்சி மற்றும் பயிற்சிக் குழு

## வரலாறு

### தொடக்க மற்றும் இடைநிலைக் கல்விக்கான தேசிய கலைத்திட்டம்

இந்த திருத்தப்பட்ட கலைத்திட்ட வடிவமைப்பானது, *தேசிய கல்விக் கொள்கைக்குப் (1986)* பிறகு 1988 ஆம் ஆண்டில் வெளிவந்தது.இது 12 ஆண்டு பள்ளிக் கல்வியை உள்ளடக்கியதோடு கலைத்திட்ட மற்றும் கற்பித்தல் பொருட்களை குழந்தைகளை மையமாகக் கொண்டு மறுசீரமைப்பதை பரிந்துரைத்தது. இந்தக் கொள்கை தேர்வு சீர்திருத்தங்களை கொண்டு வருவதையும், கல்வியின் அனைத்து நிலைகளிலும் தொடர்ச்சியான மற்றும் முழுமையான மதிப்பீட்டை செயல்படுத்துவதையும் பரிந்துரைத்தது.
# தேசிய கல்வி ஆராய்ச்சி மற்றும் பயிற்சிக் குழு

## வரலாறு

### பள்ளிக் கல்விக்கான தேசிய கலைத்திட்ட வடிவமைப்பு

இந்த கலைத்திட்டம் 2000 ஆம் ஆண்டில் வெளிவந்தது. இது ஒரு ஆரோக்கியமான, மகிழ்ந்து அனுபவிக்கும் வகையிலான, மன அழுத்தம் அற்ற, கலைத்திட்ட சுமையற்ற கல்வியை பரிந்துரைத்தது. ஆகையால் ஒரு ஒருங்கிணைந்த, கருத்தியலான அணுகுமுறையானது பரிந்துரைக்கப்பட்டது. சூழலியல் கல்வியானது வலியுறுத்தப்பட்டது. மேலும், மொழி மற்றும் கணிதம் ஆகியவை முதல் இரண்டாண்டு பள்ளிக்கல்வியில் ஒருங்கிணைக்கப்பட்டது.  
**தேசிய கலைத்திட்ட வடிவமைப்பு:** இந்த கலைத்திட்ட வடிவமைப்பு 2005 ஆம் ஆண்டில் வெளிவந்தது. தேசிய அளவிலான மாற்றத்திற்கான குழு இதை வரைவு செய்தது. இந்தச் செயல்முறை 5 வழிகாட்டு நெறிமுறைகளை அடிப்படையாகக் கொண்டது:  
1. வகுப்பறைக் கற்றலை வெளிஉலக வாழ்க்கையோடு தொடர்புபடுத்தல்
1. குருட்டு மனப்பாட முறையில் கற்பதிலிருந்து வெளிவரச் செய்தல்
1. பாடப்புத்தகங்களுக்கு வெளியேயும் சென்று குழந்தைகளின் ஒருங்கிணைந்த வளர்ச்சிக்கான கலைத்திட்டத்தை வளப்படுத்துவது
1. தேர்வுகளை நெகிழ்வுத்தன்மை மிக்கதாகவும் வகுப்பறை மற்றும் வாழ்க்கைச் செயல்பாடுகளுடனும் ஒருங்கிணைந்ததாக ஆக்குதல்
1. பரிவுடன் அக்கறை காட்டும் அமைப்புகளால் அறிவிக்கப்பட்ட அடையாளத்தை வளர்த்தெடுப்பது.
# தேசிய கல்வி ஆராய்ச்சி மற்றும் பயிற்சிக் குழு

## இலச்சினை

தேசிய கல்வியியல் ஆராய்ச்சி மற்றும் பயிற்சி நிறுவனத்தின் இலச்சினையானது கி.மு. 3ஆம் நூற்றாண்டைச் சார்ந்த அசோகர் காலத்து தொல்பொருள் எச்சத்திலிருந்து எடுக்கப்பட்டது. இந்த தொல்பொருள் எச்சமானது கர்நாடக மாநிலம், ராய்ச்சூர் மாவட்டத்தில் உள்ள மாஸ்கி என்ற இடத்திற்கு அருகில் நிகழ்ந்த அகழ்வாய்வின் போது கண்டறியப்பட்டதாகும். இந்த நிறுவனத்தின குறிக்கோளானது ஈசா வாஸ்ய உபநிடதத்திலிருந்து எடுக்கப்பட்டதாகும். இதன் பொருள் 'கற்றல் மூலம் நித்திய வாழ்க்கை' என்பதாகும். ஒன்றோடொன்று பின்னப்பட்ட வளையங்கள் இந்தக் குழுமத்தின் மூன்று கூறுகளின் ஒருங்கிணைப்பைக் குறிப்பதாகும். தேசிய கல்வியியல் ஆராய்ச்சி மற்றும் பயிற்சி நிறுவனத்தின் மூன்று கூறுகள்:  
- ஆராய்ச்சி மற்றும் மேம்பாடு
- பயிற்சி
- விரிவாக்கம்
# தேசிய கல்வி ஆராய்ச்சி மற்றும் பயிற்சிக் குழு

## குறிக்கோள்கள்

- தேசிய பாடத்திட்ட கட்டமைப்புகளை நடைமுறைப்படுத்துதல்.
- அனைவருக்கும் பொதுவான தொடக்கக் கல்வியை வழங்குதல்.
- தொழிற்கல்வி வழங்குதல்
- சிறப்புத் தேவைகளுக்கென தனி குழுக்கள்
- மழலைக் கல்வி மற்றும் பெண்குழந்தைக் காண கல்வி வழங்குதல்.
- மாணவர்களின் சிந்தனைத் திறனை மேம்படுத்துதல்.
- ஆசியர்களின் கல்வி அறிவை மேம்படுத்துதல் ஆகியன இவ்வமைப்பின் குறிகோள்கள் ஆகும்.